Noverint omnes ad quos presens cartula pervenerit, quod ego Odo dux Burgundie, pro redemptione anime mee quitavi et pacifice in perpetuum dimisi Deo et ecclesie sancti Nazarii Eduensis quasdam consuetudines que dicebantur charnagium, quas in villa Susiaci et in potestate ejusdem habebam. Preterea donavi et concessi memorate ecclesie quicquid in casamento meo de Antullie, emptione, dono vel elemosina canonici poterunt adquirere. Actum Edue in presentia donni Galteri Eduensis episcopi, videntibus et audientibus Hugone cantore, Hugone preposito Susiaci, magistro Balduino, Willemo de sancto Leodegario, Girardo senescalco, Iohanne de Paris et multis aliis canonicis; Bartholomeo de Rebello milite, Regnaldo vigerio, Teobaldo forestario, Galterio forestario. Et ut res ista firmiorem obtineat noticiam, sigilli mei munimine presentem paginam feci roborari.